Χρήση αντιμικροβιακών φαρμάκων στην πτηνοτροφία: δημόσια υγεία και ανθεκτικότητα των μικροβίων
Creators: name: Στούμπη, Γλυκερία Ιωάννη
Publisher: name: Aristotle University of Thessaloniki
Year: 2015
Subjects: Χρήση αντιμικροβιακών φαρμάκων
Αντοχή μικροβίων
Πουλερικά
Use of antimicrobial drugs
Bacterial resistance
Poultry

description: Ο σκοπός της παρούσας εργασίας ήταν να παρουσιάσει την χρήση των αντιμικροβιακών φαρμάκων στην πτηνοτροφία, την αντοχή των μικροβίων σε αυτά και τη σχέση με την δημόσια υγεία. Αρχικά περιγράφτηκε η πτηνοτροφία στην Ελλάδα, η δυναμική της, καθώς και τα προϊόντα ζωικής παραγωγής προερχόμενα από αυτήν. Αναφέρθηκε τι είναι τα αντιμικροβιακά φάρμακα, ποιες οι ιδιότητές και οι μηχανισμοί δράσης τους, καθώς και η επιλογή και χορήγηση του κατάλληλου αντιμικροβιακού φαρμάκου. Ακολούθησε η αναφορά στα αντιμικροβιακά φάρμακα που χρησιμοποιούνται στα πτηνά, οι ποσότητες που χορηγούνται πανευρωπαϊκά και παγκόσμια και η χρήση των αντιμικροβιακών φαρμάκων για την θεραπεία των συνήθων λοιμωδών νοσημάτων των πτηνών καθώς και η χρήση αυτών για πρόληψη και ως αυξητικών παραγόντων. Κατόπιν γίνεται αναφορά στα κατάλοιπα των φαρμάκων και στο φαινόμενο της αντοχής των μικροοργανισμών (μικροβίων) στα αντιμικροβιακά. Για το φαινόμενο της αντοχής των βακτηρίων στα αντιμικροβιακά φάρμακα, γίνεται προσπάθεια να εξηγηθεί η ανάπτυξη αντοχής, οι τρόποι μετάδοσής της και οι επιπτώσεις στην πτηνοτροφία και τη Δημόσια υγεία. Αναφέρονται επίσης η έκταση του προβλήματος της αντοχής στην χώρα μας, την Ευρωπαϊκή Ένωση και παγκόσμια, καθώς και επιπτώσεις αυτής στην υγεία των πτηνών και του ανθρώπου. Επιπρόσθετα γίνεται μια εκτενέστερη αναφορά στα βακτήρια που συναντάμε στην πτηνοτροφία και αποτελούν απειλή για την δημόσια υγεία. Αναλυτικότερα γίνεται αναφορά στα παθογόνα βακτήρια όπως το Campylobacter sp, η Salmonella sp, η Escherichia coli, το Enterococcus sp και o Staphylococcus aureus, στις λοιμώξεις που προκαλούν, στην αντοχή αυτών των παθογόνων καθώς και στις επιπτώσεις της αντοχής στα πτηνά και τον άνθρωπο. Το πρόβλημα της μικροβιακής αντοχής απαιτεί διεθνή συνεργασία και συντονισμένες προσπάθειες σε εθνικό επίπεδο. Με συνετή χρήση των σημερινών φαρμάκων και την ανάπτυξη νέων, ο ρυθμός ανάπτυξης της αντοχής μπορεί να ελεγχθεί χωρίς να εμποδίζεται η ικανότητά να τεθούν υπό έλεγχο οι λοιμώξεις. Η Ευρωπαϊκή Ένωση κατανοώντας το πρόβλημα, ήδη από το 2006 απαγόρευσε τους αντιμικροβιακούς αυξητικούς παράγοντες, ως απάντηση στις αυξανόμενες ανησυχίες για την αντοχή. Με κατευθυντήριες οδηγίες προς τα κράτη-μέλη και σχέδια δράσης προσπαθεί να μειώσει την υπερβολική χρήση αντιμικροβιακών φαρμάκων στα πτηνά και στη ζωική παραγωγή γενικότερα. Συγκεκριμένα στην πτηνοτροφία απαγορεύεται η χρήση αντιμικροβιακών φαρμάκων για αύξηση των αποδόσεων των πτηνών, ενώ και η χρήση για θεραπευτικούς σκοπούς γίνεται κάτω από αυστηρά πρότυπα. Οι προσπάθειες για την προώθηση της συνετής χρήσης των αντιμικροβιακών φαρμάκων και τη λήψη ολοκληρωμένων μέτρων για την πρόληψη και τον έλεγχο των λοιμώξεων, είναι υψίστης σημασίας για τον περιορισμό της εξάπλωσης της μικροβιακής αντοχής και τον έλεγχο των ανθεκτικών στα αντιμικροβιακά, βακτηρίων.
description: The aim of the present master thesis was to present the use of antimicrobials in poultry, the microbial resistance to them and their relationship to public health. First of all was described the poultry industry in Greece, its dynamics, and the livestock products derived from them. After that was reported what are antimicrobials, what its properties and their mechanisms of action, and the selection and administration of appropriate antimicrobial drugs. Followed by reference to antimicrobial drugs used in poultry, the amounts granted European and world and the use of antimicrobials for the treatment ordinary of infectious diseases and the use them for prevention and as growth promoters. Then reference is made to drug residues and the phenomenon of resistance of microorganisms (microbes) to antimicrobials. For the phenomenon of bacterial resistance to antimicrobial drugs, attempt is made to explain the development of resistance, ways of transmission and the impact on poultry and public health. Also mentioned the extent of the resistance problem in our country, the European Union and worldwide, and impact of this on the health of birds and humans. Additionally becomes a more extensive reference to bacteria found in poultry pose a threat to public health. Specifically reference is made to pathogenic bacteria such as Campylobacter sp, Salmonella sp, Escherichia coli, Enterococcus sp and Staphylococcus aureus, infections that were caused by them, the strength of these pathogens and the impacts of resistance in birds and humans. The problem of antimicrobial resistance requires international cooperation and concerted efforts at the national level. With prudent use of current drugs and develop new ones, the growth rate of resistance can be controlled without impairing the ability to control infections. The European Union understanding the problem, already in 2006 had banned antimicrobial growth promoters in response to growing concerns about resistance. With guidelines and action plans to member states was trying to reduce the overuse of antimicrobials in poultry and livestock production in general. Specifically in poultry is prohibited to use antimicrobial drugs to increase yields of birds, while the use for therapeutic purposes is performed under strict standards. Efforts to promote the prudent use of antimicrobial drugs and taking integrated measures to prevent and control infections, is paramount for limiting the spread of antimicrobial resistance and control of antimicrobial-resistant bacteria.